rut » Somerstrand Gemeente
Wees Toegewyd – Wees Dapper en Sterk – Rut 3
Dit was die woorde van Sojourner Truth by die Ohio Women’s Rights Convention in 1851 in die VSA.
Sojourner Truth is gebore as ’n slaaf, maar het in 1826 met haar dogter gevlug, hof toe gegaan om haar seun terug te kry en die eerste swart vrou in die VSA geword wat ’n saak teen ’n wit man gewen het. Sy het vir haarself die naam Sojourner Truth gekies, omdat sy geglo het dat God haar geroep het om rond te reis en ’n boodskap van hoop te verkondig, terwyl sy haar beywer vir die afskaffing van slawerny.
Haar beroemdste toespraak is die een in Ohio, waar sy gesê het:
Daardie man daar sê dat ’n vrou in ’n perdekar ingehelp moet word, oor slote gelig moet word en dat sy oral die beste plek moet hê. Niemand het my ooit in ’n perdekar ingehelp, of oor modderpoele, of vir my die beste plek gegee nie. En is ek nie ’n vrou nie? Kyk na my! Kyk na my arm! Ek het geploeg en geplant en in skure bymekaargemaak en geen man kan beter doen nie. En is ek nie ’n vrou nie? Ek kan so hard werk en soveel eet soos enige man – as ek dit kon kry – en nog die sweep ook verdra. En is ek nie ’n vrou nie? Ek het aan 13 kinders geboorte geskenk en gesien hoe hulle in slawerny verkoop word en toe ek met my moederlike smart uitgeroep het, het niemand behalwe Jesus my gehoor nie. En is ek nie ’n vrou nie?
Sy was nie besig om teen goeie maniere te protesteer nie, maar teen die idee dat vroue soos fyn teekoppies behandel moet word. Haar diepe oortuiging was dat om ’n vrou te wees in hierdie gebroke wêreld dikwels beteken om moeilike dinge te doen, jou spiere te rek en morsige probleme te pak – probleme wat nie genoem word in boeke oor vroulikheid nie.
Written by Rethie van Niekerk on 05/08/2018 . Posted in Preke, Rethie van Niekerk
Wees Toegewyd – Wees gaaf – Rut 2
Ons lees die boek Rut asof dit hierdie vreeslike romantiese storie is. En deur ons verwesterse – en bevoorregte – oë, sien ons liefde en romanse oral in die storie. Maar die boek Rut is nie ’n liefdesverhaal nie. Dit is die tipe storie wat in die tyd wat dit geskryf is, so skalks onderlangs aangegee sal word. “Het jy dié gesien?” Dis die tipe storie waaroor die regering jou sal opsluit. Nie ’n roman nie, maar ’n subversiewe politiese pamflet. Dis wat Rut is. Dis kritiek teen nasionalisme, rassisme, onverdraagsaamheid, vooroordele en seksisme.
Dit is ’n verhaal van desperate oorlewing. ’n Verhaal wat ons konfronteer met ons eie vooroordele en ons uitdaag oor ons verantwoordelikheid teenoor die mense wat op die rante leef.
Written by Rethie van Niekerk on 29/07/2018 . Posted in Rethie van Niekerk
Luisterblad Rut 2 – 22 tot 28 Julie 2018
Vertel vir mekaar van “toevallige” gebeure in jul lewens, wat julle vandag dink eintlik God se voorsiening was.
Maak julle oë toe en luister biddend terwyl iemand Psalm 46 rustig lees.
Lees Rut 2. Gee kans dat elkeen rustig op hul eie oor die teks reflekteer: wat staan vir jou uit, wat raak jou, wat ontwrig jou of daag jou uit?
Written by Rethie van Niekerk on 21/07/2018 . Posted in Gemeenteselle, Huisgodsdiens, Kleingroepe, Materiaal